Grunnleggjande ferdigheiter på jobben:

Produksjonsmedarbeidar

|  |
| --- |
| **Arbeidsoppgåver for produksjonsmedarbeidarar**:   * meistre produksjonsprosessar i bedrifta * arbeide etter bedrifta sine hygienereglar * merke varer og gjere dei klare til levering * arbeide som del av eit team |

**Lesing**

**Kvar dag vil produksjonsmedarbeidaren**

* lese produksjonsordrar
* lese arbeidsplanar
* lese oppslag og skilt
* lese tryggleiksinstruksjonar og symbol
* lese vare- og leveringsinformasjon
* lese og forstå faguttrykk

**Med jamne mellomrom vil produksjonsmedarbeidaren**

* lese meldingar frå leiinga
* lese avfallsrutinar som gjeld hygiene og miljø
* lese og oppdatere seg på interne reglar
* lese skiftplanar og ferielister
* lese meldingar og e-postar

**Av og til vil produksjonsmedarbeidaren**

* lese forskrifter som gjeld på arbeidsplassen
* lese relevante kvalitetsprosedyrar
* lese nyhende, artiklar og anna fagstoff for å halde seg orientert om utviklinga i bransjen
* lese referat
* lese opplæringsmateriell
* lese instruksjonar om førstehjelp, brannvern og handtering av farleg gods
* lese tryggleiksdatablad
* lese informasjon som gjeld sitt eige arbeidsforhold

**Skriving**

**Kvar dag vil produksjonsmedarbeidaren**

* skrive korte meldingar
* skrive instruksjonar til andre
* skrive meldingar og e-postar

**Med jamne mellomrom vil produksjonsmedarbeidaren**

* gje skriftleg informasjon og bruke presise faguttrykk til kollegaer og leiaren sin
* rapportere om avvik eller hendingar
* fylle ut skademeldingsskjema
* skrive permisjonssøknader

**Av og til vil produksjonsmedarbeidaren**

* notere nye rutinar
* svare på spørsmål i samband med kurs, sertifiseringar og undersøkingar
* gje innspel til verneombodet for å betre arbeidsmiljøet
* skrive notat og oppgåvesvar i kurssamanheng
* fylle ut skjema som gjeld sitt eige arbeidsforhold

**Munnlege ferdigheiter**

**Kvar dag vil produksjonsmedarbeidaren**

* snakke med andre for å koordinere arbeidet
* gje og ta imot meldingar og instruksjonar
* skaffe og vidareformidle informasjon om råstoff og leveransar
* rapportere eventuelle skadar og uønskte hendingar til den næraste leiaren sin
* delta i lunsj- og pauseprat

**Med jamne mellomrom vil produksjonsmedarbeidaren**

* få informasjon og kome med innspel på møte
* drøfte arbeidstid og skiftavvikling
* følgje opp og spørje dersom noko er uklart når det gjeld rutinar

**Av og til vil produksjonsmedarbeidaren**

* vere i dialog med transportavdelinga
* delta i intern og ekstern opplæring
* snakke med leiaren og verneombodet om sine eigne arbeidstilhøve, arbeidsmiljøet og opplæringsbehov
* svare på spørsmål i samband med prøver og sertifiseringar
* orientere nytilsette og vikarar om arbeidsrutinar
* få rettleiing om riktige arbeidsstillingar og arbeidsteknikkar
* melde frå om sjukdom og fråvær
* føreslå endringar i arbeidsrutinar
* varsle om akutte hendingar eller ulukker
* ha ein medarbeidarsamtale med leiaren sin

**Rekning**

**Kvar dag vil produksjonsmedarbeidaren**

* samanlikne og kontrollere varenummer
* finne fram til og bruke talkodar
* forstå symbol og produktkodelister
* telje, vege eller måle opp råstoff
* kontrollere storleiken og vekta på sendingar

**Med jamne mellomrom vil produksjonsmedarbeidaren**

* kontrollere sin eigen lønsslipp
* fylle ut timelister
* måle lengd, volum og vekt
* finne rett hylleplass for ulike varer
* lese av måleinstrument
* sjekke produksjonsmål

**Av og til vil produksjonsmedarbeidaren**

* fylle ut og kontrollere numerisk informasjon i skjema
* kalibrere måleinstrument
* vurdere kor lang tid det vil ta å gjere ein jobb
* sjå på og vurdere faktorar som påverkar det økonomiske resultatet til bedrifta
* lese statistikk og grafar, til dømes skadestatistikk

**Digitale ferdigheiter**

**Kvar dag vil produksjonsmedarbeidaren**

* bruke tidsregistrering
* lagre utførte oppdrag i arkiv
* bruke merkesystem
* bruke ulike måleinstrument
* gå gjennom og oppdatere lagra lister

**Med jamne mellomrom vil produksjonsmedarbeidaren**

* finne fram til og fylle ut relevante skjema
* rapportere avvik
* søkje i databasar
* lese og halde seg oppdatert på heimesidene og intranettet til bedrifta
* sende og ta imot meldingar og e-postar

**Av og til vil produksjonsmedarbeidaren**

* ta bilete for å dokumentere hendingar eller avvik
* oppdatere seg på HMS
* finne tryggleiksdatablad
* bruke smarttelefon og nettbrett med forskjellige appar knytte til oppgåver
* bruke digitale møteplassar i kontakt med kollegaer og arbeidsgjevaren
* bruke QR- og strekkodar når det trengst
* bruke standard kontorprogramvare
* bruke ulike digitale møteplassar for samarbeid og kommunikasjon
* bruke ulike opplæringsressursar